“Кыргыз Республикасынын судьяларынын статусу жөнүндө”

Кыргыз Республикасынын конституциялык Мыйзамына өзгөртүүлөрдү киргизүү тууралуу” Кыргыз Республикасынын конституциялык Мыйзамынын долбооруна

НЕГИЗДЕМЕ-МААЛЫМКАТ

1. **Максат жана милдеттери**

 Ушул мыйзам долбоору Кыргыз Республикасынын Конституциясынын 85-беренесинин негизинде, өткөрүлүп жаткан сот-укуктук реформанын алкагында, “Кыргыз Республикасынын судьяларынын статусу жөнүндө” Кыргыз Республикасынын конституциялык Мыйзамын колдонуу учурунда аныкталган боштуктарды жоюу үчүн иштелип чыккан.

1. **Баяндоочу бөлүк**

Киргизилип жаткан мыйзам долбоору менен Кыргыз Республикасынын Судьялар кеңеши тарабынан жергиликтүү соттордун судьялардын ишинин сапатын кесиптик баалоону жүзөгө ашырууну камсыз кылуу боюнча, “Кыргыз Республикасынын судьяларынын статусу жөнүндө” Кыргыз Республикасынын конституциялык Мыйзамына өзгөртүүлөрдү киргизүү сунушталууда.

Кыргыз Республикасынын **“**Соттук өз алдынча башкаруу органдары жөнүндө” Мыйзамынын 6-беренесинин 9-пунктуна жана 12-беренесинин 22 жана 23-пунктарына ылайык, судьялардын ишинин сапатын кесиптик баалоону жүзөгө ашыруу соттук өз алдынча башкаруу органдарынын негизги милдеттеринин бири болуп саналат, ал судьялардын ишинин сапатын кесиптик баалоо критерийлерин белгилөө жана бекитүү менен бирге Кыргыз Республикасынын Судьялар кеңешинин ыйгарым укуктарына кирет.

Бирок, жогоруда белгиленген конституциялык Мыйзам көрсөтүлгөн нормаларды камтыбайт, ошого байланыштуу Кыргыз Республикасынын Судьялар кеңеши 2022-жылдын 16-декабрында Кыргыз Республикасынын Жогорку соту тарабынан “Кыргыз Республикасынын судьяларынын статусу жөнүндө” Кыргыз Республикасынын конституциялык Мыйзамына өзгөртүүлөрдү киргизүү жөнүндө” Кыргыз Республикасынын конституциялык Мыйзамынын долбоорун Кыргыз Республикасынын Жогорку Кеңешине сунуштоо тууралуу чечим кабыл алган.

 Судьялардын ишинин сапатын кесиптик баалоо деп сот адилеттигин жүзөгө ашырууда судьянын кесиптик билимин жана иштей билүү колдоонунун деңгээли, соттук ишмердилигинин натыйжалары, судьянын ишкер жана жеке адептик сапаттары, анын социалдык компетенциясы жана Кыргыз Республикасынын конституциялык Мыйзамында жана Кыргыз Республикасынын судьясынын Ар-намыс кодексинде коюлган талаптарга шайкеш келиши таанылат.

 Белгилей кетчү нерсе, судьялардын ишинин сапатын кесиптик баалоо судьялардын көз карандысыздыгын бузбоого тийиш. Судья тарабынан кабыл алынган сот актыларынын мыйзамдуулугу жана негиздүүлүгү баалоого жатпайт.

 Баалоого судьянын белгилүү бир мезгилинин кесиптик ишинин сапаты жатат. Жергиликтүү соттордун судьялардын кесиптик ишинин сапатын баалоонун натыйжалары колдонулат:

 1) судьялардын кесиптик даярдоо жана кайра даярдоо заарыл болгон учурду аныктоо үчүн;

 2) иштеп жаткан судьялар конкурстук тандоону өтүп жатканда;

 3) квалификациялык класстарды ыйгарууда;

 4) жергиликтүү соттордун судьяларын кайра уюшулганга байланыштуу которуу (ротациялоо) учурунда;

 5) жергиликтүү соттордун судьяларын төрага жана төраганын орун басары кызматтарына дайындоодо.

 Судьялардын ишинин сапатын кесиптик баалоонун натыйжалары Судьялар кеңешини тарабынан белгиленген деңгээлинен төмөн болгон учурда, судьялар квалификациясын жогорулатуу курстарын жана бир жылдан кийин судьялардын ишинин сапатын кесиптик баалоону кайра өтүүгө милдеттүү.

 Сунушталуучу мыйзам долбоорун кабыл алуу, сот адилеттигин натыйжалуу ишке ашырууга жана анын сапатын жогорулатууга, иштерди кароодо мыйзамдуулукту камсыз кылуу боюнча судьялардын жоопкерчилигин жогорулатууга, судьялар корпусунун курамынын сапатын жакшыртууга, судьялардын кесиптик квалификацияларын жана чеберчиликтерин өсүшүнө көмөк көрсөтүүгө, кошумча кесиптик даярдоо зарыл болгон учурду аныктоого жана кызматтан жылдырууга адилет шарттарды түзүп берет деп Жогорку сот эсептейт.

 Жогоруда белгиленгендерге байланыштуу, киргизилип жаткан конституциялык Мыйзам долбоору менен жергиликтүү соттордун судьялардын ишинин сапатын кесиптик баалоонун тартибин аныктоо сунушталат.

**3. Болжолдуу социалдык, экономикалык, укуктук, укук коргоочулук, гендердик, экологиялык, коррупциялык кесепеттери**

Бул Кыргыз Республикасынын конституциялык Мыйзамынын долбоорун кабыл алуу терс, укуктук, укук коргоочулук, социалдык, экономикалык, коррупциялык, гендердик, экологиялык кесепеттерге алып келбейт.

**4. Коомдук талкуулоонун жыйынтыгынын маалыматы**

 «Кыргыз Республикасынын ченемдик укуктук актылары жөнүндө» Кыргыз Республикасынын Мыйзамынын 22-беренесине ылайык, бул долбоор коомдук талкууну талап кылбайт.

 5. Мыйзамдарга туура келишинин анализи

Киргизилген Кыргыз Республикасынын конституциялык Мыйзамынын долбоору колдонуудагы мыйзамдардын нормаларына, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге карама-каршы келбейт.

**6. Каржылоонун зарылчылыгы жөнүндө маалымат**

Бул конституциялык Мыйзам долбоорун кабыл алуу республикалык бюджеттен кошумча каржылык чыгымдарды талап кылбайт.

**7. Регулятивдик анализди талдоо тууралуу маалымат**

Сунушталган конституциялык Мыйзам долбоору жөнгө салуучу таасирди талдоону талап кылбайт, анткени ал ишкердикти жөнгө салууга багытталган эмес.

**Кыргыз Республикасынын**

**Жогорку сотунун төрагасы З. Базарбеков**